Bernhard Starkbaum
Bernhard Starkbaum (sündinud 19. veebruaril 1986 Viinis) on Austria jäähokimängija, kes mängib väravavahina Austria kõrgliigaklubis Vienna Capitals. Ta alustas klubikarjääri Austria klubis EC VSV, debüteerides Austria kõrgliigas hooajal 2007/08. Hooajal 2011/12 oli Starkbaum Austria kõrgliigas parima tõrjeprotsendiga väravavaht (93,6%). Aastatel 2012–2016 mängis Starkbaum Rootsi kõrgliigas, esimesel hooajal Modo Hockeys ja seejärel kolm hooaega Brynäs IF-is. Hooajal 2012/13 sai ta Rootsi kõrgliigas väravavahtidest kirja enim nullimänge (8). Aastatel 2016–2018 mängis ta Austria kõrgliigaklubis Salzburgi Red Bull. Hooaja 2018/19 esimeses pooles mängis ta Šveitsi esiliigaklubis EHC Kloten. Alates 2018. aasta detsembris on ta mänginud Vienna Capitalsis. Austria jäähokikoondise koosseisus on Starkbaum osalenud 2014. aasta taliolümpiamängudel ja kuutel maailmameistrivõistlustel (2009, 2013, 2015, 2018, 2019 ja 2022).